O`zbekiston va Ispaniya o`rtasida diplomatik munosabatlar o`rnatilganiga 30 yil to`ldi

17 mart kuni O`zbekiston Respublikasi va Ispaniya Qirolligi o`rtasida diplomatik munosabatlar o`rnatilganiga 30 yil to`ldi. Bu haqda Tashqi ishlar vazirligining Matbuot xizmati ma`lum qildi.
Shu munosabat bilan O`zbekiston Respublikasi Tashqi ishlar vaziri Abdulaziz Kamilov Ispaniya Tashqi ishlar vaziri Hose Manuel Albaresga tabrik yo`lladi.
O`zbekiston Ispaniyani sanoat, ilmiy-texnikaviy, madaniy va intellektual salohiyatga ega davlat, shuningdek, Evropa Ittifoqidagi ishonchli va do`stona hamkor sifatida bilishi ta`kidlandi.
«Davlatlarimiz ko`p qirrali hamkorlikni doimiy ravishda rivojlantirish uchun ulkan imkoniyatlarga ega», – deyiladi O`zbekiston TIV rahbari maktubida.
Tarixiy do`stlik va o`zaro anglashuv tamoyillari asosida qurilgan O`zbekiston-Ispaniya munosabatlari bundan buyon ham ikki mamlakat xalqlari farovonligi yo`lida rivojlanib borishiga ishonch bildirildi.